Ooldenbuurich (Stääd)

Ooldenbuurich is ne kringfräie Stääd in Läichsaksen, ungefeer 40 km aastelk fon dät Seelterlound. Ju Universitätsstääd un eemoalige Residenzstääd (blw. Haudstääd) fon ju Groafskup, fon dät Härtsochdum, fon dän Fräistoat un fon dät Lound Ooldenbuurich is mäd 160.000 Ienwoonere ätter Hannover, Brunswiek un Ossenbrääch ju fjoodgrootste Stääd as uk een fon do Buppesäntren fon dät Lound Läichsaksen.

 Geskichte 
 1108: "Aldenburg" toun eersten Moal ärwäänd.
 1345: Ooldenbuurich kricht Stäädsgjuchte.
 1448: Groaf Christian fon Ooldenbuurich wäd Köönich fon Dänemark.
 1603: Groaf Anthon Günther hoalt Ooldenbuurich buute dän Trüütichjierige Kriech.
 1667: Groaf Anthon Günther stuurwen, Ooldenbuurich wäd Deensk. Ju Pest is in de Stääd.
 1676: Ju Stääd wäd truch Bround fernäild.
 1786: Ju eerste Spoarboank ap de Waareld in Ooldenbuurich apgjucht.
 1773: Ooldenbuurich wäd ne Groafskup.
 Twiske 1815 un 1918 waas Ooldenbuurich n Groothärtsochdum.
 1945: Truch 42.000 Fluchtlinge woakst ju Stääd.
 1946: Ooldenbuurich kumt bie dän Deelstoat Läichsaksen.
 1973: Universität wäd apgjucht.
 2004: Ooldenbuurich waas bit toun 31.Dezember 2004 Sit fon dän Regierengsbetsirk Weeser-Oamse.  Die wuud mäd dissen Doatum - as aal uur Regierengsbetsirke in Läichsaksen - aplöösd. Sietdän is Ooldenbuurich Sit fon ne Regierengsfertreedenge fon dät Lound Läichsaksen.

 Wirtskup & Ferkier 
Ju Stääd wäd tou do maast dynamiske Wirtskupsregionen fon Düütsklound reekend.Spiegel.de  Städte-Rangliste: München dominiert die Republik

Ooldenbuurich lait an fjauer ferskeedene Autoboane. Dät sunt die A 28 ätter Lier in dät Wääste un ätter Bremen in dät Aaste, die A 29 ätter Wilhelmshoawen, un die Autoboanring die der touhoopestoald is uut A 293 un K 346 / L 865 N. Fon Ooldenbuurich kon me mäd dän Iersenboan ätter Bremen, Lier, Osnabrück un Wilhelmshoawen. Ju Weser un ju Hunte fljoote truch de Stääd. Buute ju Stääd rakt et n Fljoogploats.

 Literatuur 
Franz Hellbernd un Heinz Möller, Oldenburg, ein heimatkundliches Nachschlagewerk, Vechta 1965.